ȘTIU, 3 martie 2021, cu Felix Drăghici și Costi Mocanu.
Premierul Cîțu e în război pe față cu sindicatele – pare să le spună "banii la control, nu mai amenintați Guvernul cu greve sau vă facem o lege nouă ca să vă potoliți". România a atins primul milion de oameni vaccinați, însă a trecut de 4.000 cazuri noi după aproape 2 luni – între timp ne mai creăm singuri o problemă – ai voie să alergi doar cu masca pe terenul de sport. Sindromul Stockholm pe Facebook – cântărețul Dan Bittman crede că dacă am avea 20 de senatoare ca Șoșoacă am fi Suedia – ambasada suedeză nu confirmă transferul. Premierul Florin Cîțu îi roagă pe români să își amâne viața 3 ani – atunci va fi gata informatizarea ANAF – licitația va fi anul viitor, că deocamdată el e ocupat cu treburi de oameni mari. Continuă drama de la Onești – polițiștii au fost spectatori la două crime deși erau chemați să rezolve situația, ministrul de Interne încearcă să scape de întrebări și dă vina pe oricine. Legea care dă gratis un teren de miliarde Camerei de Comerț pentru un cartier de lux în zona Romexpo este corectă, susține Curtea Constituțională – USR îi cere președintelui Iohannis să oprească donația de 5 miliarde de euro.
Juriul emisiunii a fost alcătuit din: Raisa Humeniuc, Teona Tomoioagă și Marius Cristea.